ཀུང་ཀྲེང་གིས་སྤུས་ཚད་མཐོ་པོའི་ངང་འཕེལ་རྒྱས་འགྲོ་རྒྱུར་སྐུལ་འདེད་གཏོང་བར་བྱས་རྗེས་ལ་ཐོབ་རྩོད་མི་བྱེད་པའི་བསམ་བློ་ཡོད་དགོས་པའི་སྐོར་གླེང་སྐབས་ཞི་ཅིན་ཕིང་གིས་བྱས་རྗེས་ལ་ཐོབ་རྩོད་མི་བྱེད་ཅེས་པ་ནི་སྒྱིད་ལུག་དང་།སྲིད་དོན་ལྷོད་གཡེང་།ལས་དོན་མི་སྒྲུབ་པ་བཅས་མིན་པར་ཡང་དག་པའི་སྲིད་དོན་བྱས་རྗེས་ཀྱི་ལྟ་བ་ཟབ་ཏུ་བཏང་ནས་མི་སེར་ཚོས་མཐོང་རྒྱུ་ཡོད་པ་དང་།རེག་རྒྱུ་ཡོད་པ།དངོས་ཕན་ཐོབ་པ་བཅས་ཀྱི་བྱ་བ་དངོས་སྒྲུབ་དགོས་ལ་མི་རབས་རྗེས་མར་འཆར་གཞི་འགོད་པ་དང་།རྨང་གཞི་འདིང་བ།ཕུགས་ལ་ཕན་ལ་བཅས་ཀྱི་བྱ་བ་བཟང་པོའང་བསྒྲུབ་རྒྱུ་དེ་རེད།མངོན་ཡོད་ཀྱི་བྱས་རྗེས་འཇོག་དགོས་ལ་མངོན་མེད་ཀྱི་བྱས་རྗེས་ཀྱང་བཞག་ནས་མི་སྒེར་གྱི་ཁེ་གྲགས་ལ་མི་བལྟ་བར་མི་དམངས་མང་ཚོགས་ཀྱི་བསྔགས་བརྗོད་བཟང་པོ་དང་།མ་འོངས་པར་གདེང་འཇོག་བཟང་པོ་ཐོབ་པའི་བརྩོན་ལེན་བྱེད་དགོས་པའི་ནན་བཤད་གནང་བ་རེད།དེ་རྗེས་ཀྲང་ཧྲུའུ་ཆིན་གྱིས་གསར་བརྗེའི་སྤྱོད་བཟང་མི་རབས་ནས་མི་རབས་བར་རྒྱུན་འཛིན་བྱེད་དགོས་པའི་སྐོར་གླེང་སྐབས།ཞི་ཅིན་ཕིང་གིས་གསར་བརྗེའི་སྤྱོད་བཟང་རྒྱུན་འཛིན་བྱེད་དགོས།ཀྲུང་ཧྭ་མི་རིགས་ཡར་ལངས་པ་དང་ཕྱུག་པོ་ཆགས་པའི་བར་ཀྱག་ཀྱོག་གི་ལམ་བུ་མང་པོ་བརྒྱུད་པ་དང་།བྱས་རྗེས་ངོ་མཚར་ཅན་མང་པོ་བཏོད་ཡོད་པས་མི་རབས་རྗེས་མ་རྣམས་ཀྱིས་མི་བརྗེད་པ་བྱེད་དགོས།ང་ཚོས་ཐོག་མའི་བསམ་འདུན་མ་བརྗེད་པར་ཇི་སྲིད་བར་ཁ་ཕྱོགས་དང་འགྲོ་ལམ་མི་འཛོལ་བ་བྱེད་དགོས་པའི་ནན་བཤད་གནང་བ་རེད།